Բորիս Ավդեև

Բորիս Ավդեև (, ), ռուս գեղանկարիչ։ Մոսկվայի նկարիչների միության անդամ 1990 թվականից։

Կենսագրություն 
Բորիս Ավդեևը ծնվել է 1934 թվականին Յարոսլավլում, ուր նրա ծնողները տեղափոխվել էին Մոսկվայից նրա ծննդից մեկ տարի առաջ։ Հայրը` Նիկոլայ Ավդեևը, կադրային զինվորական էր, հրետանավոր։ Մայրը` Ալեքսանդրա Իվանովնան (ի ծնե` Կալաշնիկովա), բժիշկ էր։ Պահպանվել են նրա հուշերը ամուսնու ձերբակալության և և պատերազմի ժամանակ Բորիսի հետ նրա մոտ` Կարագանդա ճանապարհորդության մասին։

Բորիս Ավդեևը մանկությունն անցկացրել է Ռիբինսկում, Սոկոլովի նկարչության խմբակում սովորել է գեղանկարչություն։ 13 տարեկանում ընդունվել է Մոսկվայի գեղարվեստի դպրոց, որի գիշերօթիկում ապրել է մինչև ավարտելը 1954 թվականին։ Ի հավելումն վկայականի` Բորիս Ավդեևն ստացել է արվեստի հարցերով կոմիտեի հավաստագիր, որով իրավունք էր տրվում ընդունվել ԽՍՀՄ գեղարվեստի բարձրագույն հաստատություններ։ Սակայն, ինչպես գրում է նա իր չհրատարակված հիշողություններում, իրեն՝ որպես ժողովրդի թշնամու որդու, գեղարվեստի ոչ մի ԲՈւՀ-ում, որտեղ նա փորձել էր փաստաթղթեր ներկայացնել, չեն թույլատրել մասնակցել քնություններին (Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ, Էստոնիայի գեղարվեստի ակադեմիա)։

Հոր պնդումով ընդունվել է Մոսկվայի քաղաքային մանկավարժական համալսարանի դեֆեկտոլոգիական ֆակուլտետի մաթեմատիկայի բաժինը, որն ավարտել է 1959 թվականին։ Ուսումնական տարիներին և ավելի ուշ աշխատել է էլեկտրոնային ղեկավարվող ավտոմեքենաների ինստիտուտում, որտեղ 1968 թվականին նա պաշտպանել է ատենախոսությունը և ստացել տեխնիկական գիտությունների թեկնածուի աստիճան։ Բորիս Ավդեևը շարունակել է ստեղծել նոր գեղարվեստական ստեղծագործություններ։ Նա նաև աշխատել է Մոսկվայի գիտահետազոտական ինստիտուտներում մինչև 1980-ականների վերջը։ 1990 թվականին ընդունվել է Մոսկվայի նկարիչների միությունը։ Նրա «Երեխաները» կտավը հայտնվել է «Մոսկվայի նկարիչ» թերթի առաջին էջում։ Բորիս Ավդեևի աշխատանքներն սկսել են գնել թանգարանները և անհատ անձինք։ Երկու կտավ ձեռք է բերել ԽՍՀՄ Մշակույթի նախարարությունը Ռուսական թանգարանի համար։ Իր կյանքի վերջին տարիներին` մինչև 2000 թվականը, զբաղվել է միայն արվեստով։

Թաղված է Նովոդևիչյան գերեզմանատանը՝ իր պատմաբան պապի` Ն. Ն. Ավդեև մոտ։

Նկարչի նկարները պահպանվում են Ռուսական թանգարանում, Ռիբինսկի թանգարանում, Չեխիայի և Բուլղարիայի թանգարաններում, Գերմանիայի, Իսրայելի, Լեհաստանի,ԱՄՆ-ի և Ֆրանսիայի մասնավոր հավաքածուներում։

Ստեղծագործական փուլեր 

Մինչև 1955 թվականը նկարել է ուսումնական և ռեալիստական աշխատանքներ, օրինակ` «Փոքրիկ բակ» (1944), «Նավահանգիստ Ռուբինսկում» (1954), «Աշուն» (1955)։ 1955 թվականին ստեղծում է «Պար» կտավը՝ նկարված արտահայտիչ վառ ներկերով։ Մինչև 1970-ական թվականների կեսերը ստեղծում է աշխատանքներ, որոնք մոտ էին սիմվոլիզմի ուղղությանը, օրինակ` «Միայնակ» (1960), «Սարերը լռության մեջ» (1961), «Հեծյալ կինը» (1970-ականներ)։ Միաժամանակ 1960-ականների երկրորդ կեսին նորից նկարել է էքսպրեսիոնիստական ոճով աշխատանքներ` օգտագործելով վառ, հագեցած, թանձր լույսեր, օրինակ` «Կինը և ենթաշրջանակը» (1966), «Լաց լինող կինը» (1969), «Գնդակով խաղացողը» (1970)։ 1968 թվականին նկարել է առաջին մեծ բազմապլան աշխատանքը՝ պոլիէկրան` «Երևակայություն (ամբոխ)»։ Իր կյանքի ընթացքում այդպիսի պոլիէկրաններ նա ստեղծել է 12 հատ։ Դրանցից են` «Արխանգելսկի շրջանի բնապատկերները» (1974), «Անտառային պատմություն» (1990)։

Ստեղծագործություններ

Պատկրասրահ

Ծանոթագրություններ

Աղբյուրներ 
 
 

Ռուս նկարիչներ
Նովոդևիչյան գերեզմանատանը թաղվածներ
Խորհրդային նկարիչներ